__Manual Wheelchair Rental
_Hospital Beds Rental
Aspirator, suction machine rental
Cpap Bipap rental Enteral feeding pump
Lymphedema Pumps Rental
Powered scooter rental Powered wheelchairs rental
Walkers, rollators rental Top 10 Best Gourmet Seasonings October 2012 | Top 10 Best-selling Items
Previous Previous post: Top 10 Best Wall Clocks October 2012
Next Next post: Top 10 Best Selling Bras October 2012 Filmresensie: Poppie Nongena | LitNet
Filmresensie: Poppie Nongena
Suzette Kotzé-Myburgh Film 2020-02-07
Afrikaans en Xhosa, met Engelse onderskrifte
Draaiboek: Christiaan Olwagen en Saartjie Botha
Akteurs: Clementine Mosimane, Chris Gxalaba, Anna-Mart van der Merwe, Dawid Minnaar, Rolanda Marais, Nomsa Nene, Deon Nebulane
Met Johnny is nie dood nie, en veral Kanarie, het Christiaan Olwagen sy reputasie as regisseur behoorlik gevestig, en Poppie Nongena bou daarop voort. Dis in alle opsigte ’n grootse film, gevul met opruiende aksie, indrukwekkende stelle en ’n outentieke inkleding, onder meer deurdat die karakters vrylik Xhosa praat.
Die bronteks is Elsa Joubert se Die swerfjare van Poppie Nongena, wat in 2000 tereg aangewys is as een van die honderd belangrikste romans in Afrika. Dié verhaal strek oor jare van Poppie se lewe, terwyl die film konsentreer op die waterskeidingsjaar 1976, met die uitkringende Soweto-opstande wat in werklikheid reeds deel van ’n binnelandse oorlog was.
Die draaiboekskrywers verdien absoluut lof vir die veelvlakkige uitbeelding van die komplekse Suid-Afrikaanse werklikheid: die gruwelike gekheid van die apartheidsideologie met sy onbuigsame wette; hardvogtige wit mense teenoor simpatieke wit mense; Poppie se ondergeskikte posisie as vrou, al is sy die broodwinner vir die hele gesin; die rol van die Christelike geloof sowel as Afrika-spiritualiteit; tradisie versus moderniteit; die generasiegaping van woedende kinders teen ’n verslane ouer generasie; die politieke faksies van townshipbewoners en trekarbeiders.
Die einde kom baie skielik, eintlik abrup, maar ná ’n oomblik se nadenke besef ’n mens dis perfek, want die gebeure word in die kyker se gedagtes voltooi. Só word Poppie se verhaal op briljante wyse deurgetrek na die realiteit van 2020.
Afgesien van al die ander redes waarom kykers hierdie film behoort te gaan kyk, is daar Clementine Mosimane in die titelrol – haar toneelspel is eenvoudig in ’n ander klas.
2020-02-13 at 19:21
Clementine Mosimane het Oscar-gehalte spel gelewer.